Creative Stage SE vil løfte din PC-lyd

Creative har endnu engang sendt en PC-højtaler på gaden i soundbar-formatet. Vi har tidligere testet den udgave, der bærer navnet Creative Stage Air V2 og nu er en ny snart på gaden. Nemlig Creative Stage SE.

Soundbar-udformningen gør placeringen under computerskærmen let og kræver blot strømtilslutning og ét enkelt USB-kabel til computeren. Udover USB-tilslutning, så er Stage SE også udstyret med Bluetooth i version 5.3.

Læs også: Anmeldelse: Creative Pebble Pro

Styringen af højtaleren foregår enten med den medfølgende fjernbetjening, der justerer lydstyrke, input og ændring af Creatives Surround- og Clear Stage-tilstande. Her findes også mulighed for justering af tonen. På siden af enheden er dog også placeret en knap med drejehjul, til de gange du har glemt hvor fjernbetjeningen er landet.

Tekniske detaljer

Effektudgang • 2 x 12 W RMS

Samlet systemspidseffekt • 48 W

Bluetooth Version • Bluetooth 5.3

Bluetooth Profiler • A2DP (Advanced Audio Distribution Profile) • AVRCP (Audio/video remote control profile)

Dimensioner (L x B x H) • 410 x 108 x 68 mm

Vægt • 1,22 kg

I pakken

Creative Stage SE

USB-C til USB-A-kabel

Quick Start brochure

Garanti- og overensstemmelsespjece

IR-fjernbetjening

Strømadapter med udskifteligt adapterstik

Stage SE kan levere 48 watt spidseffekt (2 x 12 watt RMS) og er bestykket med specialdesignede ‘racetrack’-drivere. Der er ingen mulighed for tilslutning af en subwoofer.

Creative Stage SE kan købes på den officielle webside. Prisen er knap 600 kroner.

Creative Stage SE vil løfte din PC-lyd